*Projekts*

**Likumprojekta „Fiskālās disciplīnas likums”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk - MK) 2010. gada 29. jūnija rīkojums Nr.362 „Par Fiskālās disciplīnas likumprojekta koncepciju” (protokols Nr.28, 55.§).  MK 2010. gada 9. aprīļa rīkojums Nr.201 „Par Latvijas Stratēģiskās attīstības plānu 2010. – 2013. gadam” (protokols Nr.15, 54.§).  Saskaņā ar 2011. gada 9. maija Nodomu vēstuli Starptautiskajam Valūtas fondam un 7. jūnijā noslēgto Papildu Saprašanās memorandu (Saprašanās memoranda ceturtais papildinājums) starp ES un Latvijas Republiku Fiskālās disciplīnas likuma projekts jāiesniedz Saeimā **līdz 2011. gada 30. novembrim**. Minētā nosacījuma izpilde ir pamats sekmīgai Starptautiskā aizdevuma programmas noslēgšanai. |
| 2. | Pašreizējā situācija un problēmas | Līdz šim Latvijā ir īstenota procikliska fiskālā politika. Pašreizējā finanšu un ekonomiskā krīze Latvijā un tās ietekmes analīze ļoti skaidri ir parādījusi, ka īstenojot prociklisku fiskālo politiku straujas ekonomiskās izaugsmes gados, tiek veicināta ekonomikas pārkaršana, padarot situāciju grūti kontrolējamu brīdī, kad sākas ekonomiskā lejupslīde, līdz ar to turpmāko fiskālo politiku nepieciešams balstīt uz pretcikliskuma principu.  Lai nepieļautu līdzīgas situācijas atkārtošanos nākotnē un samazinātu valsts ievainojamību nākamo iespējamo globālo ekonomisko un finanšu krīžu gadījumos, ir nepieciešams tiesisks regulējums, kas nodrošinātu stingru fiskālo disciplīnu ilgtermiņā. FDL apstiprināšana un ieviešana nodrošinātu valsts tautsaimniecības attīstību ilgtermiņā.  FDL nepieciešamību raksturo arī tādu būtisku rādītāju kā valsts kredītreitinga un finanšu resursu piesaistīšanas cenas izmaiņas, reaģējot uz veiktajiem pasākumiem fiskālās politikas jomā.  Apņemšanās izstrādāt FDL ir ietverta arī 2011. gada 9. maija Nodomu vēstulē Starptautiskajam Valūtas fondam un 7. jūnijā noslēgtajā Papildu Saprašanās memorandā (Saprašanās memoranda ceturtais papildinājums) starp Eiropas Savienību (turpmāk – ES) un Latvijas Republiku. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | FDL mērķis ir fiskālās politikas nodrošināšana ilgtermiņā. Piemērojot FDL, tiks īstenota pretcikliska fiskālā politika, kas nozīmē, ka ekonomikas cikla augšupejas fāzē tiks īstenota ierobežojoša fiskālā politika, bet ekonomikas cikla lejupslīdes fāzē – ekonomikas attīstību stimulējoša fiskālā politika.  Piesardzīga, konsekventa un caurredzama fiskālā politika, kas nodrošina budžeta plānošanu vidējā termiņā, kā arī deficīta un vispārējās valdības parāda strikta kontrole, paaugstinās tautsaimniecības konkurētspēju un samazinās tās ievainojamību ārējo faktoru ietekmes rezultātā. Fiskālās disciplīnas ieviešana un nostiprināšana tiesību aktos dotu arī būtisku pozitīvu ieguvumu finanšu tirgiem, jo nostiprinātu uzticību valsts spējai īstenot budžeta politiku ilgtermiņā. Rezultātā paredzama kredītreitingu uzlabošanās, vispārējās valdības parāda apkalpošanas izmaksu samazināšanās, kā arī kopējo investīciju apjoma pieaugums tautsaimniecībā.  Izstrādātais tiesību akta projekts attiecas uz valsts un pašvaldību budžeta iestādēm, budžeta nefinansētām iestādēm, no valsts budžeta daļēji finansētām atvasinātām publiskām personām, kā arī nosaka fiskālās politikas principus, kas jāievēro arī citām vispārējās valdības sektorā atbilstoši ES piemērotajai metodoloģijai iekļaujamām institūcijām.  FDL nosaka svarīgākos pamatprincipus un fiskālos nosacījumus atbildīgas un pārdomātas fiskālās politikas realizēšanai. Kā galveno instrumentu FDL paredz vidēja termiņa budžeta ietvaru, to nostiprinot Vidēja termiņa budžeta ietvara likumā (turpmāk – Ietvara likums), kas tiek sagatavots katru gadu turpmāko trīs gadu periodam, kurā maksimāli pieļaujamais valsts konsolidētā budžeta izdevumu kopējais apjoms pirmajam un otrajam vidēja termiņa budžeta ietvara likuma perioda gadam pārmantots no iepriekšējā vidēja termiņa budžeta ietvara likuma perioda otrā un trešā gada.  FDL nosaka, ka gadskārtējā valsts budžeta likumprojekts jāsagatavo saskaņā ar to vidēja termiņa budžeta ietvara likumu, kura pirmais gads sakrīt ar sagatavojamā budžeta gadu. FDL nosaka Ietvara likumā ietveramos fiskālos nosacījumus, Ietvara grozīšanas nosacījumus, kā arī gadskārtējā budžeta grozīšanas nosacījumus.  Lai nodrošinātu pretciklisku fiskālo politiku, FDL tiek noteikta Konsolidētā kopbudžeta bilances sākotnējā līmeņa aprēķināšanas formula pēc Eiropas kontu sistēmas metodoloģijas.  Lai nodrošinātu vispārējās valdības fiskālās bilances plānoto līmeni nelielu makroekonomisko svārstību un iespējamo saistību izpildes nepieciešamības gadījumā, FDL paredz Fiskālās nodrošinājuma rezervi 0,5% no IKP apmērā.  Lai nodrošinātu pakāpenisku pilnīgu fiskālo disciplīnu principu ieviešanu, FDL pārejas noteikumi paredz, ka sāk piemērot bilances aprēķināšanas formulu tikai ar 2015.gadu, savukārt 2013. un 2014.gadam konsolidētā kopbudžeta bilances līmeni nosaka atbilstoši Latvijas Konverģences programmā attiecīgajam gadam noteiktai vērtībai.  Lai nodrošinātu stabilu izdevumu vidēja termiņa plānošanu un izslēgtu augsti svārstīgo izdevumu izsaukto, pamatfunkciju izpildei pieejamo finanšu resursu svārstīgumu, atsevišķām izdevumu pozīcijām tiek piemērots izdevumu izlīdzināšanas mehānisms.  Lai pilnībā sasniegtu mērķi – nostiprinātu fiskālo disciplīnu kā vienu no valsts ekonomiskās stabilitātes un ilgtspējīgas attīstības pamata normām, Finanšu ministrija fiskālās disciplīnas būtiskākos nosacījumus, atkarībā no attiecīgā normatīvā akta mērķa, plāno iekļaut arī citos normatīvajos aktos, kas kopā ar FDL veidotu vienotu saskaņotu normatīvo aktu kopumu.  **Skaidrojums par Vispārējās valdības sektora sastāva noteikšanas kārtību:**  Vispārējās valdības sektors Latvijā atbilstoši EKS’95 sastāv no trim apakšsektoriem:   * centrālās valdības apakšsektors; * pašvaldību apakšsektors; * sociālās apdrošināšanas apakšsektors.   Vispārējās valdības sektorā uz 2010. gada 31.decembri bija 1264 neatkarīgas budžeta iestādes, no tām centrālās valdības apakšsektorā - 321 iestāde, pašvaldību apakšsektorā – 942 iestādes un sociālās apdrošināšanas fonda apakšsektorā – 1 iestāde, turklāt - 140 valsts un pašvaldību kontrolēti un finansēti komersanti, no tiem valsts kontrolēti – 39 komersanti, pašvaldību kontrolēti – 91 komersants.  Uz vispārējās valdības sektoru attiecināmo komersantu sarakstu sastāda Centrālā statistikas pārvalde (CSP), pārbaudot komersanta atbilstību šādiem kritērijiem:   * vai tam ir institucionālas vienības pazīmes; * vai tas ir piederīgs publiskajam sektoram (valsts un pašvaldību līdzdalība komersanta pamatkapitālā pārsniedz 50 %); * vai tas ir uzskatāms par ārpustirgus publiskā sektora institucionālo vienību.   Ja vienības galvenā funkcija ir līdzdalība nacionālā ienākuma un bagātības pārdalē un tai ir piešķirts Vispārējās ekonomiskās darbības klasifikācijas NACE 2 red. kods, kas sākas ar “84” (klasifikācijas nodaļa “Valsts pārvalde un aizsardzība; obligātā sociālā apdrošināšana”), vienība tiek attiecināta uz vispārējās valdības sektoru. Piederību vispārējās valdības sektoram nosaka, analizējot vienības gada pārskatā sniegtos datus par finansiālo darbību. Analīzē tiek lietoti pēdējo piecu gadu pārskatu dati. Ja stabili (pēdējos trijos gados) izpildās nosacījums, ka vienības neto apgrozījums mīnus saņemtie valsts vai pašvaldības budžeta asignējumi ir mazāk nekā 50% no vienības darbības izmaksām, vienība tiek attiecināta uz vispārējās valdības sektoru. |
| 5. | Projekta izstrādē iesaistītās institūcijas | Precizētais FDL ir saskaņots ar Tieslietu ministriju, Starptautiskā Valūtas fonda un Eiropas Komisijas ekspertiem, kā arī Latvijas Bankas ekspertiem. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija |  |
| **II. Tiesību akta projekta ietekme uz sabiedrību** | | |
| Nav attiecināms | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | | n-tais gads | | | Turpmākie trīs gadi (tūkst. latu) | | |
| n+1 | n+2 | n+3 |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | - | | - | - | - | - |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |  | |  |  |  |  |
| 1.2. valsts speciālais budžets | |  | |  |  |  |  |
| 1.3. pašvaldību budžets | |  | |  |  |  |  |
| 2. Budžeta izdevumi: | | - | | - | - | - | - |
| 2.1. valsts pamatbudžets | |  | |  |  |  |  |
| 2.2. valsts speciālais budžets | |  | |  |  |  |  |
| 2.3. pašvaldību budžets | |  | |  |  |  |  |
| 3. Finansiālā ietekme: | | - | | - | - | - | - |
| 3.1. valsts pamatbudžets | |  | |  |  |  |  |
| 3.2. speciālais budžets | |  | |  |  |  |  |
| 3.3. pašvaldību budžets | |  | |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X | | - | - | - | - |
|  |  |  |  |
| 5. Precizēta finansiālā ietekme: | | X | | - | - | - | - |
| 5.1. valsts pamatbudžets | |  |  |  |  |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Nav attiecināms | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Īstenojot pretciklisku fiskālo politiku, ir sagaidāma pozitīva ietekme ilgtermiņā uz valsts un pašvaldību budžetu stabilitāti, ko šobrīd nav iespējams precīzi prognozēt. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | |
| 1. | Nepieciešamie saistītie tiesību aktu projekti | | Fiskālās disciplīnas likuma izskatīšanas un apstiprināšanas procesā plānots izstrādāt grozījumus Likumā par budžetu un finanšu vadību, lai nodrošinātu Likuma par budžetu un finanšu vadību atbilstību FDL normām, kā arī izslēgtu no tā dublējošās normas. Lai nodrošinātu, ka attiecīgie grozījumi stājas spēkā vienlaicīgi ar FDL normu spēkā stāšanos un būtu spēkā pirms pirmā Vidēja termiņa budžeta ietvara likuma iesniegšanas Saeimā brīža, Finanšu ministrija grozījumus Likumā par budžetu un finanšu vadību iesniegs MK divu mēnešu laikā pēc FDL apstiprināšanas Saeimā.  Ņemot vērā, ka FDL regulēs vispārējā valdības parāda nosacījumu, kā arī vispārējās valdības parāda dzēšanu, nosakot, ka Valsts pamatbudžeta faktisko ieņēmumu pārsniegums pār valsts pamatbudžeta faktiskajiem izdevumiem tiek ieskaitīts ilgtermiņa stabilizācijas rezervē vai novirzīts valdības parāda dzēšanai, plānots veikt grozījumus Ilgtermiņa stabilizācijas rezerves likumā. Minētos grozījumus Finanšu ministrija iesniegs MK divu mēnešu laikā pēc FDL apstiprināšanas Saeimā. | | | | | |
| 2. | Cita informācija | | Nav | | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | FDL ir sagatavots saskaņā ar 2011. gada 9. maija Nodomu vēstuli Starptautiskajam Valūtas fondam un 7. jūnijā noslēgto Papildu Saprašanās memorandu (Saprašanās memoranda ceturtais papildinājums) starp ES un Latvijas Republiku, kā arī ņemot vērā Starptautisko aizdevēju misiju laikā panāktās vienošanās par nepieciešamajiem nosacījumiem, kas iekļaujami FDL. |
| 3. | Cita informācija | Nav |

|  |
| --- |
| **1.tabula**  **Tiesību akta projekta atbilstība ES tiesību aktiem** |
| Nav attiecināms |

|  |
| --- |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** |
| Nav attiecināms |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Nav attiecināms |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par likumprojekta tālāko virzību un izpildi atbildīga Finanšu ministrija. |
| 2. | Projekta izpildes ietekme uz pārvaldes funkcijām | Tiesību akta projekts attiecas uz valsts un pašvaldību budžeta iestādēm, budžeta nefinansētām iestādēm, no valsts budžeta daļēji finansētām atvasinātām publiskām personām, kā arī nosaka fiskālās politikas principus, kas jāievēro arīcitām vispārējās valdības sektorā atbilstoši ES piemērotajai metodoloģijai iekļaujamām institūcijām. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunu institūciju izveidošana nav nepieciešama. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Likumprojektā ietverto mērķu īstenošana notiks esošajā institucionālajā ietvarā. |
| 6. | Cita informācija | Nav |

Finanšu ministra vietā –

tieslietu ministrs G. Bērziņš

25.11.2011. 13:06

1613

I.Jermacāne

67095429, [Ilga.Jermacane@fm.gov.lv](mailto:Ilga.Jermacane@fm.gov.lv)